Diari Oficial de la Generalitat Valenciana


Sumari del DOGV 5579, del 17-08-2007 (2007/10638)

Acord de la Mesa de les Corts Valencianes sobre la modificació de la disposició addicional tercera del pressupost de Les Corts per a l'exercici de 2007.
--------------------------------------------------------------------------------------------------------------------------------------------------------

### Dades del document

Número de DOGV
:   5579

Data del DOGV
:   17-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10557


Data del document
:   13-07-2007

Organisme emissor
:   Corts Valencianes

Tipus de document
:   Acord

Descriptors 

:   * modificació pressupostària

Acord de la Mesa de les Corts Valencianes sobre la modificació de la disposició addicional tercera del pressupost de Les Corts per a l'exercici de 2007. [2007/10971]  
La Mesa de les Corts Valencianes, en la reunió del dia 13 de juliol de 2007, ha tingut coneixement de la proposta d'acord aprovada per la Comissió de Govern Interior, en la reunió del 3 de juliol de 2007. A la vista de la proposta esmentada, la Mesa ha adoptat l'acord següent: El Reglament de Les Corts estableix en l'article 28.1 del RCV que «Les Corts, per acord de la Mesa i la Junta de Síndics, posaran a disposició dels grups parlamentaris els espais físics i mitjans humans i materials suficients perquè puguen complir la seua funció parlamentària, i se'ls assignarà, a càrrec dels pressuposts, una subvenció fixa, idèntica per a tots, suficient per a cobrir les necessitats de funcionament, i una altra variable en funció del nombre de diputats de cada un d'ells. Les quanties es fixaran per la Mesa de la cambra, oïda la Comissió de Govern Interior, dins dels límits de la consignació pressupostària corresponent.»  
Així mateix, el Reglament estableix en l'article 24.1 que «La constitució dels grups parlamentaris es farà dins dels vuit dies hàbils següents a la sessió constitutiva de Les Corts, per mitjà d'un escrit dirigit a la Mesa de Les Corts.» No obstant això, és cert que l'organització de mitjans personals i materials que és indispensable perquè els grups parlamentaris puguen desenvolupar la seua activitat no desapareix durant el període que transcorre entre la publicació del decret de convocatòria d'eleccions i, una vegada constituïda la nova cambra, la formació dels nous grups parlamentaris. Això justifica que els grups parlamentaris que hi ha a l'inici de l'exercici econòmic en què conclou la legislatura perceben la subvenció establerta per la cambra fins al dia de la data de la celebració de les eleccions. Així ho estableix expressament l'apartat quatre.1 de la disposició addicional tercera del pressupost de Les Corts per a l'exercici de 2007 (BOCV número 238, de 20 de novembre de 2006). Així mateix, aquesta circumstància explica que la subvenció que s'assigne als grups parlamentaris que es constituesquen en l'inici de la VII legislatura s'abone amb efectes des de la celebració de les passades eleccions a Les Corts, data en què els diputats i les diputades que formen part dels grups parlamentaris de Les Corts n'adquireixen la condició. De la mateixa manera, el precepte esmentat determina que l'import del concepte variable en funció de les necessitats de contractació de personal serà objecte de sol·licitud pels síndics dels grups parlamentaris dirigida a la Mesa de Les Corts, la qual resoldrà, i modificarà aquesta disposició, oïda La Comissió de Govern i Règim Interior, amb el certificat previ expedit per l'Àrea Econòmica, acreditatiu de l'existència de consignació pressupostària. En aquest cas, cal tenir en compte a més que Les Corts han passat a estar integrades per 99 diputats i diputades, i s'ha elevat en més d'un deu per cent el nombre de components de la cambra. Aquest augment afecta els diferents grups parlamentaris de manera diversa, en funció dels resultats de les eleccions expressades. Per tot això, la Mesa de les Corts Valencianes, en la reunió del dia 13 de juliol de 2007, a la vista de la proposta formulada pels síndics dels grups parlamentaris, aprovada per la Comissió de Govern Interior, en la reunió del dia 3 de juliol de 2007, ha aprovat la modificació de la disposició addicional tercera del pressupost de Les Corts per a l'exercici 2007, en els termes següents:   
ACORD   
Primer. Aprovar la modificació de la disposició addicional tercera del pressupost de Les Corts per a l'exercici de 2007, la qual tindrà la redacció següent:   
«U. De conformitat amb l'Acord de la Mesa de les Corts Valencianes 1.509 bis/VI, de 27 d'octubre de 2005, la subvenció que percebrà cada grup parlamentari, durant l'exercici econòmic 2007, quedarà com s'indica a continuació:   
1. Grup Parlamentari Popular: 144.098,63 euros mensuals, que percebrà en dotze mensualitats, el desglossament dels quals serà el següent:   
- Un import fix de 9.969,39 euros al mes.  
- Un import variable integrat per dos subconceptes:  
· Import variable en funció del nombre de diputats i diputades que integren el Grup Parlamentari Popular, l'import del qual és de 1.588,51 euros per mes i diputat o diputada integrada en el grup parlamentari.  
· Import variable atenent les necessitats de personal al servei del Grup Parlamentari Popular, el qual és de 48.349,7 euros al mes.   
2. Grup Parlamentari Socialista: 103.556,96 euros mensuals, que percebrà en dotze mensualitats, el desglossament dels quals serà el següent:  
- Un import fix de 9.969,39 euros al mes.  
- Un import variable integrat per dos subconceptes:  
· Import variable en funció del nombre de diputats i diputades que integren el Grup Parlamentari Popular, l'import del qual és de 1.588,51 euros per mes i diputat o diputada integrada en el grup parlamentari.  
· Import variable atenent les necessitats de personal al servei del Grup Parlamentari Socialista, el qual és de 33.224,19 euros al mes.   
3. Grup Parlamentari Esquerra Unida-Bloc-Verds-IR: Compromís: 33.480,68 euros mensuals, que percebrà en dotze mensualitats, el desglossament dels quals serà el següent:  
- Un import fix de 9.969,39 euros al mes.  
- Un import variable integrat per dos subconceptes:  
· Import variable en funció del nombre de diputats i diputades que integren el Grup Parlamentari Popular, l'import del qual és de 1.588,51 euros per mes i diputat o diputada integrada en el grup parlamentari.  
· Import variable atenent les necessitats de personal al servei del Grup Parlamentari Esquerra Unida-Bloc-Verds-IR: Compromís, el qual és de 12.391,72 euros al mes.  
Dos. L'Àrea Econòmica de la cambra, amb motiu de l'abonament de cada transferència als grups parlamentaris, remetrà mensualment als síndics dels grups parlamentaris un resum del desglossament especificat en aquesta base d'execució i gestió del pressupost.»  
Segon. Les subvencions que s'estableixen en la nova redacció de la disposició addicional tercera del pressupost de Les Corts per a l'exercici de 2007, s'abonaran als grups parlamentaris amb efectes des del dia 28 de maig de 2007.   
Tercer. Aquest acord i la modificació aprovada es publicaran en el Butlletí Oficial de Les Corts i en el Diari Oficial de la Comunitat Valenciana.  
València, 13 de juliol de 2007.- La presidenta: María Milagrosa Martínez Navarro. El secretari segon: Antoni Such Botella.